Sake-eienaar skiet inbreker doodArgieffoto Kapt. Jethro Mtshali, woordvoerder van die polisie, het gesê die eienaar van ŉ besigheid in Newtonstraat is omstreeks 21:15 deur veiligheidswagte ingelig dat die alarm by sy sakeperseel geaktiveer is. Volgens Mtshali het die eienaar en veiligheidswagte na die perseel gehaas waar hulle gesien het die gebou se dak is beskadig. “Die eienaar het beweging op die dak gesien en waarskuwingskote afgevuur.” Mtshali het gesê een van die verdagtes is in sy onderlyf getref. Hy is op die toneel dood. ŉ Sak met sigarette en alkohol is by hom gevind. Die polisie soek na nog twee verdagtes. ŉ Saak van besigheidsroof word ondersoek en ŉ geregtelike doodsondersoek is geopen.